

**REPUBLIKA HRVATSKA**

**SVEUČILIŠTE U ZAGREBU**

**MEDICINSKI FAKULTET**

**raspisuje**

**NATJEČAJ**

**ZA UPIS U SVEUČILIŠNI DOKTORSKI STUDIJ IZ**

**NEUROZNANOSTI**

**ZA STJECANJE AKADEMSKOG STUPNJA DOKTORA ZNANOSTI  
u akademskoj godini 2017./2018.**

**Za najmanje 3, a najviše 10 studenata**

**PRIJAVA za upis u prvu godinu doktorskog studija** **iz Neuroznanosti** s početkom nastave u **studenom 2017. godine.**

**PRAVO PRIJAVE** imaju pristupnici:

* + koji su stekli diplomu sveučilišnog diplomskog studija u područjima relevantnima za neuroznanost: područje biomedicine (medicina, stomatologija, veterina, farmacija) ili srodna područja (biologija, psihologija, rehabilitacija, logopedija, biofizika, kineziologija). koji imaju prosjek ocjena u diplomskoj nastavi najmanje 3,51 (u sustavu ocjenjivanja 5-10 ili A-D prosjek ocjena najmanje 8,00)
  + koji su prije upisa postigli dogovor s mentorom/voditeljem koji ima istraživački projekt u jednom od raspoloživih kvalificiranih laboratorija
  + koji prilože dvije preporuke sveučilišnih nastavnika

Kandidati koji su završili studij u inozemstvu moraju proći proceduru akademskog priznavanja inozemne visokoškolske kvalifikacije (detaljnije informacije na <http://www.unizg.hr/studiji-i-studiranje/upisi-stipendije-priznavanja/akademsko-priznavanje-inozemnih-visokoskolskih-kvalifikacija/>)

Pri upisu studenti sa stranim državljanstvom moraju imati dozvolu boravka u Republici Hrvatskoj i regulirano zdravstveno osiguranje unutar Republike Hrvatske.

**Dokumenti potrebni za prijavu:**

1. Obrazac za prijavu i bodovanje
2. Ovjerena preslika diplome o završenom medicinskom fakultetu ili drugom fakultetu iz znanstvenog područja biomedicine i zdravstva i srodnog područja
3. Ovjeren prijepis ocjena
4. Dvije preporuke sveučilišnih profesora
5. Preporuka budućeg mentora
6. Prijedlog područja istraživanja
7. Životopis (Europass) s osobnom fotografijom
8. Preslika osobne iskaznice ili putovnice
9. Biljeg u vrijednosti 20 kuna
10. Izjava ustanove o plaćanju školarine uz obavezno navedeni OIB (ukoliko troškove školarine podmiruje ustanova u kojoj je kandidat zaposlen)
11. Izjava o načinu studiranja
12. Potvrda o poznavanju hrvatskog jezika (za kandidate kojima hrvatski nije materinji jezik)

**OSTALI UVJETI**

1. Na natječaj se prijavljuje isključivo na propisanim obrascima koji se nalaze na web stranici studija, [www.hiim.hr](http://www.hiim.hr) Prijave koje nisu u skladu s uputama ili nisu potpune neće se uzimati u obzir
2. Za kandidate koji su u sustavu znanstvenih novaka potrebno je priložiti presliku ugovora
3. Preporučuje  se priložiti preslike radova i kongresnih sažetaka, te uz sažetke i potvrdu o recenziranosti kongresa.
4. Preporučuje se priložiti i druge dokaze koji jamče uspješnost izrade disertacije
5. Svi kandidati moraju zadovoljiti na strukturiranom razgovoru

Razgovori s kandidatima bit će održani **početkom srpnja 2017.** u uredovno vrijeme. **Kandidati će biti obavIješteni o mjestu i vremenu održavanja razgovora putem e-maila.**

**VISINA ŠKOLARINE**: - 20.000,00 kn po akademskoj godini (dva semestra). Školarinu treba uplatiti u cijelosti prije upisa.

ROK ZA PODNOŠENJE MOLBI JE: **14. LIPNJA 2017.**

Prijave se šalju na adresu:

**Sveučilište u Zagrebu**

**Medicinski fakultet**

**Hrvatski institut za istraživanje mozga**

**"Natječaj - doktorski studij Neuroznanost"**

**Šalata 12, 10 000 Zagreb**

Rezultati upisa na studij bit će objavljeni na web stranici www.hiim.hr

ODABIR kandidata će se napraviti prema kriterijima Fakultetskog vijeća (prema kriterijima za bodovanje u obrascu koji je dio natječaja). Odluku o upisu donosi Fakultetsko vijeće o čijoj će odluci kandidati biti pismeno obaviješteni nakon sjednice Vijeća. Primljeni studenti dužni su upisati se i uplatiti školarinu studija u jesen nove akademske godine, o čemu će biti posebno obaviješteni. Imena izabranih kandidata, njihove kvalifikacije, kao i imena preporučitelja javno se objavljuju na mrežnim stranicama studija nakon odluke Fakultetskog vijeća, sukladno čl.8, st.4 Pravilnika o doktorskim studijima na Sveučilištu u Zagrebu.

Propisani formulari za kriterije bodovanja, te sve dodatne informacije o raspoloživim laboratorijima i njihovim voditeljima mogu se dobiti:

* Na Hrvatskom institutu za istraživanje mozga, Medicinski fakultet, Tajništvo doktorskog studija Neuroznanost, Zagreb, Šalata 12, tel. 01/4596-903
* na internetskoj stranici <http://www.hiim.unizg.hr/index.php/pds-neuroznanost> gdje se mogu preuzeti svi propisani formulari iz dolje navedenog popisa

Informacije na e-mail: [zorsag@hiim.hr](mailto:zorsag@hiim.hr) ili [tajnica@hiim.hr](mailto:tajnica@hiim.hr)

Pojmovi koji se koriste u ovom Natječaju koji imaju rodni značaj, obuhvaćaju na jednak način muški i ženski rod.

**Popis propisanih formulara:**

* Obrazac za prijavu i bodovanje
* Preporuka PhD (od dva sveučilišna profesora)
* Prijedlog područja istraživanja
* Preporuka potencijalnog mentora
* Izjava o načinu studiranja
* Popis laboratorija
* Europass životopis – link na online obrazac <http://europass.cedefop.europa.eu/hr/documents/curriculum-vitae>